Vyfde natuurkrag straks gevind | Maroela Media
'n Spiraal-sterrestelsel. Sterrestelsels word "aan mekaar gehou" deurdat dit uit 85% donker materie bestaan wat die mensdom nog net onregstreeks kan waarneem (Foto: Pixabay, Wiki Images)
Donker materie maak ongeveer 85% van alle materie in die heelal uit, maar dit absorbeer of straal nie lig uit nie, en is daarom baie moeilik om op te spoor.
Hongaarse navorsers het vroeg vanjaar 'n partikel, net 30 keer swaarder as 'n elektron, ontdek. Hulle kon egter nie 'n verband met 'n moontlike nuwe krag aantoon nie.
Prof. Jonathan Feng en 'n span wetenskaplikes van die Universiteit van Kalifornië, Irvine, het dit egter verder ondersoek en bevind dat die Hongare nie 'n sogenaamde donker foton ontdek het nie, maar eerder 'n protofobiese X-boson. Die bevindings is in die vakjoernaal, Physical Review Letters, gepubliseer.
Dit is glo dié protofobiese X-boson wat dui op 'n vyfde natuurkrag. Die bekende elektromagnetiese deeltjies leef op protone en elektrone, maar hierdie nuutgevonde deeltjie is in wisselwerking met slegs elektrone en neutrone.
Prof. Matie Hoffman, verbonde aan die Universiteit van die Vrystaat se departement Fisika, het vroeër vandeesmaand gesê dit sal 'n ongelooflik belangrike ontdekking wees as dié bevinding oortuigend bevestig kan word.
Dankie vir hierdie interessante artikel.
Nog 'n donker krag?… 85% van alle materie bestaan daaruit! Gaan daar in die ruimte nou ook getoi- toi word?
Is die donkerkrag nou dieselfde as wat al die jare as "swartgate" bekend gestaan het?
Interessant, maar kan iemand dalk in leketaal aan ons dommies verduidelik wat dit alles beteken? Hoe gaan dit die mens en sy welsyn raak?